A 2017-2018-as szezont megelőzően visszatért a Marseille-hez. A bajnokságban 2017. augusztus 12-én szerezte az első gólját, csapata a Nantes-t győzte le 1–0-ra. Október 1-jén a Nizza elleni 4–2-es siker alkalmával talált be ismét. A szezon első felében tartotta jó formáját, az ősszel 15 bajnokin hatszor volt eredményes. 2018 januárjában a Torino érdeklődött iránta, azonban maradt a francia bajnokságban és február 7-én a kupában megszerezte profi pályafutásának első mesterhármasát. A Marseille 9–0-ra győzött Bourg-en-Bresse-ben, ami az azt megelőző 70 év legnagyobb különbségű győzelme volt a csapat történetében. Rendszeresen pályára lépett az Európa-ligában is. A Marseille a döntőben az Atlético Madridtól kapott ki 3–0-ra. Ocampos a fináléban kezdőként 55 percet játszott. A következő idényt is a francia kikötővárosban töltötte, a 2018-2018-es szezonban 34 bajnokin négy gólt szerzett, a klubban összesen 135 tétmérkőzésen 28 alkalommal volt eredményes.